O‘ZBEKISTON RESPUBLIKASI OLIY MAJLISI SENATINING OChIQ YaLPI MAJLISLARIDA DIPLOMATIK KORPUS VAKILLARINING IShTIROK ETIShI HAQIDA

O‘zbekiston Respublikasi Oliy Majlisi Senatining Kengashi qaror qiladi:
 1. O‘zbekiston Respublikasi Tashqi ishlar vazirligida akkreditatsiyadan o‘tgan diplomatik korpus vakillari O‘zbekiston Respublikasi Oliy Majlisi Senatining ochiq yalpi majlislarida hozir bo‘lishi mumkin, Senat Kengashi va qo‘mitalari majlislari bundan mustasno.
 2. Diplomatik korpus vakillarining O‘zbekiston Respublikasi Oliy Majlisi Senatining yalpi majlisida ishtirok etishi masalasi har galgi yalpi majlisdan uch kun oldin ko‘rib chiqiladi.
 3. Diplomatik korpus vakillarining O‘zbekiston Respublikasi Oliy Majlisi Senatining ochiq yalpi majlislarida ishtirok etishi bilan bog‘liq tashkiliy va protokol masalalarini hal etish O‘zbekiston Respublikasi Tashqi ishlar vazirligi zimmasiga yuklatiladi.